ארי גולד (דמות)

**ארי גולד** (באנגלית: **Ari Gold**) הוא דמות בדיונית בסדרת הטלוויזיה הקומית "הפמליה". את הדמות מגלם ג'רמי פיבן.
## ביוגרפיה בדיונית
**ארי גולד** (נולד ב-1967) הוא בוגר אוניברסיטת הרווארד ובעל תואר  מאוניברסיטת מישיגן.

ארי הוא יהודי ויש לו אח אחד, הווארד. ארי הצהיר שאין לו אחות, וזאת על אף סיפורים מוגזמים רבים, אודות אחות שטען שהיא משוגעת. למרות מעמדו כאחד הסוכנים החזקים ביותר בהוליווד, התנהגותו התוקפנית, ולעיתים המתנשאת, של ארי, אשתו מצליחה להחזיק אותו קצר (מליסה היא אישה עשירה ללא קשר לנישואיה לארי, לאחר שקיבלה ירושה גדולה מאביה). למרות רמיזות מיניות תכופות, ארי מעולם לא בגד באשתו מאז שנישאו.

ארי, יחד עם , הם חבריו ועמיתיו של כוכב הקולנוע  ובעלי ההשפעה העיקריים בחייו המקצועיים - ארי משמש כסוכנו של צ'ייס ואריק משמש כמנהלו האישי של צ'ייס. בשל היותם חברי ילדות, צ'ייס נוטה למלא אחר עצותיו של אריק, במקרים שבהם הן מנוגדות לעצותיו של ארי, וזאת למרות ניסיונו העשיר של ארי. הדבר מוביל לעימותים מילוליים רבים ותכופים בין אריק לבין ארי, אף על פי שהם לא מחבבים במיוחד האחד את השני, הם מבינים שאין להם ברירה, אלא להסתדר זה עם זה. עם זאת, ככל שעובר הזמן, היחסים ביניהם מתחממים והם לומדים להעריך זה את זה ובסופו של דבר אף מתיידדים וארי אף הופך למנטור של אריק.

### בסדרת הטלוויזיה
#### עונה 1
ארי מנסה לגרום לווינס להשתתף בסרט בשם "מטרהורן", המוצג כ-"מת לחיות בדיסנילנד". וינס ואריק שונאים את התסריט ומביעים עניין רב בסרט עצמאי ודל-תקציב – "שדרות קווינס" – שאותו הכיר להם ג'וש ויינשטיין, בעבר עוזרו של ארי ובהווה יריב מקצועי. ארי כועס על כך שסוכן אחר לוחש באוזנו של הלקוח שלו ומנסה לשכנע את וינס שלא לעשות את הסרט, אך וינס מתעקש. מאוחר יותר ארי טוען שלא קיבל שום הצעה ממפיקי הסרט, אבל וינס ואריק מגלים שזה לא נכון, כשהם מוזמנים למסיבת חוף על ידי ג'וש. ארי חושש שהוא עומד לאבד את וינס כלקוח, נוטש את מסיבת יום ההולדת של בנו ומגיע למסיבה של ג'וש. הוא מתעמת עם ג'וש ומשפיל אותו לעיני אורחיו. לאחר מכן ארי מודה בפני וינס שאכן הגיעה הצעה מהמפיקים, אך היא הייתה נמוכה מאוד ולכן שיקר. ארי מסכים שוינס ישתתף בסרט בתנאי שיבטיח שהסרט הבא שישתתף בו יהיה סרט אולפנים בתקציב גבוה.

#### עונה 2
ארי מנסה לשכנע את וינס לככב ב"אקוומן" – סרט גיבורי-על בהפקת האחים וורנר. וינס מסרב להצעה, משום שהוא מאמין שזה לא הסגנון שלו, אבל ארי מתעקש וטוען שוינס זקוק לסרט מתוקצב בהפקת אולפן גדול על מנת לבסס את מעמדו ככוכב קולנוע, בפרט לאחר שבתפקידו האחרון וינס כיכב בסרט "שדרות קווינס" – סרט עצמאי דל-תקציב. וינס עומד בלחצים של ארי ושל אריק, עד אשר הוא מגלה שג'יימס קמרון צפוי לביים את הסרט. כאשר הוא מתרצה בסופו של דבר, וינס מגלה שקמרון עשוי שלא ללהק אותו לסרט, משום שהוא לא צפה באף אחד מסרטיו הקודמים.

ארי מארגן פגישה בין וינס לקמרון, שמוזמן לצפות בסרט "שדרות קווינס" בפסטיבל הסרטים סאנדנס. בסופו של דבר, קמרון מבטל את הפגישה עם וינס. כמו כן, הוא מגיע להקרנה של "שדרות קווינס" בסאנדנס, אך עוזב את האולם לאחר עשר דקות בלבד. ארי כועס על אריק, וכולם משוכנעים שקמרון לא ילהק את וינס לסרטו. עם זאת, זמן קצר לאחר מכן ארי מתקשר לוינס בשיחת ועידה עם קמרון, שמציע לוינס לככב ב-"אקוומן".

לקראת סוף עונה 2, ארי מתעמת עם **טרנס מקווייק** (בגילומו של מלקולם מקדואל), השותף-המייסד של הסוכנות ובעל השליטה בה. המתח מתגבר כאשר ארי משתכנע שטרנס מנסה לגנוב ממנו את וינס כלקוח. בסופו של דבר, ארי מבין שטרנס הולך לנסות להוציא אותו בכוח מהסוכנות, והוא קובע פגישת צהריים חשאית עם שמונה סוכנים אחרים על מנת לשכנע אותם לפרוש ביחד ולהקים סוכנות משלהם. התוכנית נכשלת כאשר אדם דייוויס (סוכן מתחרה), חושף בפני טרנס את תוכניתו של ארי. ארי לוקה בהתמוטטות עצבים קלה, אך מתאושש לאחר שהעוזר שלו, **לויד לי** (בגילומו של ), מעודד אותו להמשיך בתוכניתו ולפתוח סוכנות משלו.

בסוף העונה, ארי מקים סוכנות משל עצמו, ביחד עם עוד חמישה סוכנים שעובדים אצלו. טרנס וארי בסופו של דבר מסכימים על הסדר פיצויים בסך 11 מיליון דולר בתמורה לכך שארי לא יתבע את טרנס על פיטורים שלא כדין. ארי מתכוון להשתמש בכספי הפיצויים כדי לפתוח את הסוכנות הגדולה ביותר בהוליווד, אבל השמועה על כך מגיעה לטרנס, שחוזר בו מהסדר הפיצויים ומבהיר לארי שבכוונתו לגרור את העניין בהליכים ממושכים בבית המשפט למשך שנים כדי שלארי לא יהיה הכסף הדרוש לו כדי להמשיך עם התוכנית שלו. בסופו של דבר, המנטורית לשעבר של ארי - והבוסית שלו לשעבר לפני טרנס - **ברברה מילר** (בגילומה של בוורלי ד'אנג'לו) מסכמת עם ארי שהיא תיכנס איתו כשותפה עסקית על מנת לפתוח יחד סוכנות חדשה. בסופו של דבר הסוכנות נקראת Miller Gold Talent Agency (בראשי תיבות: MGA).

#### עונה 3
בעוד ארי מתעסק בעיקר בהקמת הסוכנות החדשה שלו, הקריירה של וינס מתחילה לדעוך, בין השאר בשל חוסר תשומת הלב של ארי. מערכת היחסים האישית והמקצועית של ארי, וינס ואריק מגיעה לסף פיצוץ לקראת סוף העונה השלישית - כאשר וינס ואריק מפטרים את ארי, בין השאר על רקע תפקיד בסרט ביוגרפי אודות הראמונס, אותו וינס לא הצליח להשיג. ארי נפגש וינס ואריק לארוחת צהריים ידידותית, ומודיע להם שפרויקט החלומות של וינס, "מדיין" (סיפורו של מלך הסמים הקולומביאני פבלו אסקובר), זמין כעת, אבל אמנדה, הסוכנת החדשה של וינס, סבורה שמדובר בתרגיל. וינס מחליט שלא לקחת על עצמו אף פרויקט חדש עד שיידע בוודאות ש-"מדיין" ירד מהשולחן.

במהלך הפרק ה-17 של עונה 3, "Return of the King", ארי מודיע לווינס שהתפקיד הראשי בסרט "מדיין" עדיין פנוי. למרות העובדה שהוא כבר לא הסוכן של וינס, ארי מנסה בכל כוחו להבטיח את התפקיד הזה לוינס, אבל בגלל שזה יום כיפור, ראש האולפן (יהודי אורתודוקסי מבוגר) מסרב לדון על כך, ובסופו של דבר מחליט לעצור לחלוטין את הפקת הסרט. וינס מגיע למסקנה שאמנדה הכשילה את הניסיון שלו לקבל את התפקיד בסרט בגלל מערכת היחסים הרומנטית שלהם, שכן הצילומים של "מדיין" היו מאלצים אותו לעזוב את ארצות הברית למשך חצי שנה. וינס ואמנדה נפרדים, הן מבחינה רומנטית והן מבחינה עסקית. בפרק הבא, "The Resurrection", וינס שוכר מחדש את ארי כסוכן שלו, לאחר שארי עוזר לוינס ולאריק לרכוש את הזכויות להפיק את "מדיין" בעצמם.

#### עונה 4
ארי מנסה בכל כוחו להשיג לוינס עבודה, אבל מתקשה לעשות זאת בשל חוסר הוודאות האופפת את הפקת הסרט "מדיין". בסופו של דבר, הטריילר של "מדיין" דולף, ומבול של הצעות מגיעות. החבורה מחליטה ללכת על סרט שהוא עיבוד קולנועי לספר שאריק נתן לוינס לפני זמן מה, וכולם מצפים שהסרט יהיה שובר קופות והצלחה מסחררת עבור וינס. ארי נפגש עם דנה גורדון על מנת לסגור את התפקיד הראשי עבור וינס, ומוכר לה את "צוות החלומות של מדיין" הכולל את הכוכב וינסנט צ'ייס, המפיק אריק מרפי והבמאי בילי וולש. בילי מקבל מתקדמה של חצי מיליון דולר כדי לעבד את הספר לתסריט קולנועי, אבל בסופו של דבר כותב תסריט מקורי לחלוטין במקום. בחוסר רצון, ארי ודנה חוברים יחד כדי לשכנע את ראש האולפן לאשר את הפרויקט החדש של בילי, "SILO", שוינס מאמין שיהיה מצוין.

ארי, אריק ובילי מנסים למכור את "מדיין" למפיץ, ובטוחים שיקבלו מספר הצעות מתחרות מאולפנים שונים, אך לאחר הקרנה בפני קהל בפסטיבל הקולנוע בקאן הסרט מתגלה ככישלון וכל ההצעות מתבטלות.

#### עונה 5
וינס ושותפיו לא מצליחים למצוא חברת הפצה שתרכוש את הזכויות לסרט "מדיין" ולבסוף הסרט מופץ . הכישלון מוביל לכך שאף אחד מהאולפנים בהוליווד אינו מעוניין ללהק את וינס לתפקיד ראשי, והוא פונה אל ארי על מנת שישיג לו תפקיד משנה בסרט "Smoke Jumpers" שבו צפוי אדוארד נורטון לככב בתפקיד הראשי. ארי מגלה שהזכויות לסרט נרכשו על ידי אולפני האחים וורנר, שמסרבים להעסיק את וינס לאחר שדרש 20 מיליון דולר כדי להשתתף בסרט ההמשך של "אקוומן" ובעקבות כך פוטר מהזיכיון.

ארי משחק גולף עם ראש אולפני האחים וורנר, אלן גריי, שמבטיח לארי שילהק את וינס אם ארי ינצח אותו במשחק. ארי מגלה להפתעתו שאלן לקח שיעורים פרטיים משחקן הגולף המקצועי  ואלן מנצח את ארי במשחק. אלן זועם על ארי, ותוך כדי סובל מהתקף לב קטלני. זמן קצר לאחר מכן, ארי מקבל הצעה לרשת אותו מיו"ר האולפן ג'ון אליס, אך דוחה אותה ומשכנע את אליס לתת את התפקיד לדנה גורדון. בכך, ארי מבטיח לוינס את התפקיד שחשק בו בסרט "Smoke Jumpers" וכן מתקן את מערכת היחסים שלו עם דנה.

ארי נפגש עם **אנדרו קליין** (בגילומו של גארי קול), חבר ותיק וקולגה בעל סוכנות משלו. קליין פונה אליו בבקשה להלוואה וארי משכנע אותו למכור לו את הסוכנות שלו, ולהפוך, למעשה, לראש חטיבת הטלוויזיה של סוכנות מילר-גולד. שותפתו של ארי, ברברה מילר, מתנגדת למהלך אך לבסוף מסכימה.

במהלך צילומי הסרט "Smoke Jumpers", הבמאי **ורנר וולסטדט** (בגילומו של סטלאן סקושגורד) מביע שוב ושוב את אי-שביעות רצונו מיכולות המשחק של וינס ולבסוף מפטר אותו. האולפן מחליט להפסיק את ההפקה לחלוטין, מה שמשאיר את וינס שבור ומובטל. וינס חוזר לבית אמו שבקווינס, אך לאחר מספר ימים ארי פונה אליו ומקשר אותו עם הבמאי **[[מרטין סקורסזה]]** (בתפקיד עצמו), שמציע לוינס את התפקיד הראשי של ניק קארוויי בסרטו החדש - עיבוד קולנועי לספר הקלאסי "גטסבי הגדול".

#### עונה 6
וינס חוזר להיות כוכב נחשק בהוליווד, בעוד ארי מטפל בעניינים פנימיים בסוכנות שלו, שם אנדרו קליין סובל מהתמוטטות רגשית הנובעת מרומן שהוא מנהל עם סוכנת צעירה, ליזי גרנט. ארי מייעץ לאנדרו לסיים עם הרומן ולחשוב על ילדיו וכיצד הוא רוצה להיתפס על ידם. אנדרו לא מבין את עצתו של ארי ומחליט להיפרד ולהתגרש מאשתו. למחרת, ליזי מסיימת את הרומן עם אנדרו, שאשתו הקפיאה את חשבונותיו הפיננסיים, מה שהותיר אותו חסר בית וחסר פרוטה. ארי מוצא את אנדרו ישן על הספה במשרדו של ארי והוא המום מהופעתו הלא מקצועית. אנדרו נפגש מאוחר יותר באותו יום עם התסריטאי המפורסם אהרן סורקין, ששונא את ארי אך בכל זאת שוקל להצטרף כלקוח של סוכנות מילר-גולד מכיוון שהוא אוהב את אנדרו. ארי אומר לאנדרו שעדיף לו לסגור את העסקה. אנדרו נשלח לכלא בעקבות תקרית של אלימות במשפחה עם פרודתו, אך בכל זאת מצליח להחתים את סורקין, שמגלה כלפיו אמפתיה משום שגם הוא עבר הליך של גירושים מכוערים.

בינתיים, אדם דייוויס מציע ללויד לעזוב את הסוכנות של ארי, לחזור ל-TMA ולהתקדם לתפקיד של סוכן. בתחילה הוא מסרב, אך בסופו של דבר נמאס לו מהאלימות המילולית של ארי והוא מקבל את הצעתו של דייוויס. זמן קצר לאחר מכן, טרנס ניגש לארי עם הצעה לקנות את הסוכנות שלו. לאחר ויכוחים רבים, טרנס וארי משלימים והעסקה יוצאת לפועל. לאחר השלמת העסקה, ארי נוקם ברבים מאויביו כשהוא פורץ למשרדי TMA, ויורה בכדורי פיינטבול בכל הסוכנים שהוא מפטר. לויד מצליח להסתתר מארי, שדורש מלויד לחזור, להישבע לו אמונים ולהתנצל בפניו על מנת לשמור על עבודתו. לויד מתעמת עם ארי במשרדו ומאשים אותו בניצול. ארי מתנצל בפני לויד ומגלה לו שיש לו כבר משרד שממתין לו במשרדי מילר-גולד ושהוא מקודם סוף סוף להיות סוכן.

#### עונה 7
לאחר רכישת הסוכנות של טרנס, ארי הופך לסוכן הגדול ביותר בהוליווד. הוא מנסה לרכוש את זכויות השידור לטלוויזיה של ליגת ה-NFL אך מופתע כאשר הוא מקבל הצעה להיות הזכיין של ה-NFL בלוס אנג'לס. ארי חוגג במשרדו יחד עם ליזי גרנט כאשר מליסה אשתו נכנסת ומפתיעה אותו. מאוחר יותר מליסה דורשת מארי לפטר את ליזי על מה שעשתה לאנדרו, שעזב את הסוכנות. לעומת זאת, ליזי מבקשת מארי לעמוד בראש חטיבת הטלוויזיה של הסוכנות במקומו של אנדרו, אך הוא מסרב ואומר לה שהיא עדיין לא מוכנה לתפקיד. ליזי מתפטרת ומתחילה לעבוד עבור אמנדה דניאלס, שעדיין נוטרת טינה לארי שמנע ממנה להפוך לראש אולפני האחים וורנר. עזיבתה של ליזי גורמת ליחסי ציבור שליליים בעבור ארי וה-NFL מושכים את הצעתם לארי. אמנדה מצליחה לגרום להם לשנות את דעתם, אך לפני שהיא מספיקה לבשר על כך לארי הוא מתעמת איתה בפומבי ומשפיל אותה מול מליסה. מליסה, מבועתת ומושפלת מהתנהגותו של ארי, עוזבת אותו כשהוא מנסה לערוך לה מסיבת הפתעה לכבוד יום הולדתה.

#### עונה 8
ארי נפרד מאשתו (שיוצאת כעת עם השף המפורסם  ולבסוף מודיעה לארי שהיא הגישה בקשה רשמית לגירושין) והוא מחדש את מערכת היחסים הרומנטית בת עשרות השנים שלו עם **דנה גורדון**. לאחר שדנה רומזת לארי שהיא מעוניינת להקים משפחה, ארי מודה בפניה שהוא עדיין אוהב את אשתו והשניים מסכימים לסיים את הרומן ביניהם אך לשמור על מערכת היחסים המקצועית שלהם. ארי מחליט להתפטר באופן מיידי וקבוע מסוכנות מילר-גולד על מנת לבלות עם אשתו בטיולים ברחבי העולם. בעוד השניים נחים בחופשה, ארי מקבל שיחת טלפון עם הצעה להיות יו"ר ומנכ"ל טיים וורנר.

### ב[[הפמליה (סרט)|סרט הקולנוע]]
בסרט הקולנוע "הפמליה" משנת 2015, ארי, המשמש כראש אולפן בהוליווד, מציע לוינסנט תפקיד ראשי בהפקת האולפן הראשונה שלו - עיבוד עתידני של הספר הקלאסי "ד"ר ג'קיל ומיסטר הייד". הסרט "הייד" זוכה להצלחה קופתית וההשקעה של ארי משתלמת, מה שמאפשר לו לפרוש לחלוטין ולחזק את מערכת היחסים שלו עם אשתו וילדיו. הוא נוכח כאשר הסרט זוכה במספר פרסים בטקס פרסי גלובוס הזהב,. מאוחר יותר הוא מוסר את עוזרו לשעבר, לויד, בחתונתו ומצטרף לווינס, אי, טרטל, דרמה ואפילו לבילי וולש לכמה משקאות, שם מוצג רעיון לעשות סרט או סדרת טלוויזיה על חייהם ומסעם לפסגת הוליווד, דבר שלדברי ארי הוא רעיון גרוע.

## השראה
דמותו של ארי גולד מבוססת בחלקה על הסוכן ההוליוודי האמיתי , שעזב את סוכנות  על מנת להקים את הסוכנות  שייצגה כוכבים כגון וין דיזל ולארי דייוויד (בסדרה, שניהם מיוצגים על ידי ארי גולד הבדיוני). כמו כן, גם עמנואל וגם גולד מייצגים את מפיק הסדרה מארק וולברג, שעל חוויותיו בהוליווד הסדרה מבוססת באופן רופף. ארי עמנואל גם ייצג פעם את ג'רמי פיבן עצמו, ובראיון שנכלל במארז ה-DVD של הסדרה , יוצר "הפמלייה", אומר שארי עמנואל דרש שפיבן ילוהק לתפקיד, ולא הסכים לאף שחקן אחר לתפקד. באחד מפרקי הסדרה, ארי גולד אומר שהבמאי  היה שותפו לחדר במעונות כאשר למד בקולג'. במציאות, ברג היה שותפו לחדר של עמנואל.

 הוא אחיהם של  – אונקולוג וביו-אתיקאי – ורם עמנואל – לשעבר ראש עיריית שיקגו (2011-2019), ראש סגל הבית הלבן (2009-2010) וחבר בבית הנבחרים של ארצות הברית (2003-2009).

## שותפים ועמיתים
בין שותפיו ועמיתיו של גולד ב-MGA (סוכנות מילר-גולד, נפתחה במהלך עונה 3) נמנים:
* ברברה מילר (בוורלי ד'אנג'לו)
* אנדרו קליין (גארי קול)
* לויד לי ()
* ליזי גרנט ()

## לקוחות
ידוענים רבים הופיעו בהופעת קמע בסדרה, בתפקיד עצמם, כלקוחותיו של גולד בעבר או בהווה. ביניהם נמנים:

## קישורים חיצוניים
* 

## הערות שוליים

קטגוריה:דמויות טלוויזיוניות